text: Se billeder: 1888 herrer til frokost
  15 juli 2013 kl. 12.00
  Hvert år siden 1894 har der været holdt herrefrokost i forbindelse med ringriderfesten i Sønderborg. Dermed er traditionen seks år yngre end selve ringridningen, som i år holdes for 125. gang.
  Og netop årstallet 1888 går igen i dagens herrefrokost. Der var nemlig præcis det antal mænd med til festen.
  Folketingets formand, Mogens Lykketoft, holdt dagens hovedtale, inden der var frit løb for snaps - og de særlige 125 års jubilæumsøl.
  